Kup "Mirza Delibašić"
Kup "Mirza Delibašić" je nacionalno košarkaško kup takmičenje u Bosni i Hercegovini. Organizuje se i u muškoj i ženskoj konkurenciji a pod vodstvom Košarkaškog saveza Bosne i Hercegovine. Upravni odbor Košarkaškog saveza Bosne i Hercegovine 25. decembra 2018. donio je odluku da od takmičarske sezone 2018/2019. kup nosi naziv Kup "Mirza Delibašić" u čast Mirze Delibašića.